Taberkukest ad nerr akasṛun γer ufurnu ad as-nexdem zzit ad as-negzem lebṣel, ad as-neṛṛapi ticcart, ad as-nexdem ciṭuḥ n lmelḥ. Mi yebda lebṣel-nni ifetti ad as-nernu ṭumaṭic yeṛṛapin d tɣenǧawt n ṭumaṭic n tbewwaḍt. Ad ten-nerwi ad as-nerr tadimt i wkasṛun ad qlun akken. Imir ad as-nerr aman yuyzagen, ad negger leεdes, ciṭuḥ n lweqt kan ad as-nernu lubyan n leqbayel ad yili nesserkem-it uqbel, imir ad as-nernu zrudiyya tegzem akk d tamecṭuḥt, ad as-nernu lbaṭaṭa akked txessayt n tṛumit. Imir ad as-nexdem ciṭuḥ n yifelfel aberkan d yifelfel azeggaɣ d lmelḥ ma yxuṣ. Ad as-nerr tadimt akken ad teww akk lxeḍra-nni, mi tewwa ad d-neslili taberkukest ad tt-nessudem ad tt-nerr γer lmarqa ad terkem mliḥ. Ma yella win ur iḥemlen ara ad tt-yečč akken teḥluli, ad d-nεemmer kra γer tseksut ad tt-neǧǧ ad tqiṭṭer. Akka kul yiwen ad yečč tin-is-iεeǧben ama d taḥlulyant, ama d takerfatet.